Vancouver jamoat kutubxonasi

**Vancouver jamoat kutubxonasi** **(VJK)** - British Columbiada joylashgan Vancouver shaharchasidagi jamoat kutubxonasi. 2013-yilda ushbu kutubxonaga 6.9 milliondan ortiq inson tashrif buyurgan va ular 9.5 milliondan ortiq gazeta va jurnallar, video o'yinlar, bosma hamda elektron kitoblar, shuningdek, DVD va CDlarni ijaraga olganlar. VJK Canadada 3-o'rindagi eng katta kutubxona hisoblanib, u 22 ta joyda deyarli 428,000 faol foydalanuvchiga online hamda offline xizmat ko'rsatadi . 

## Xizmatlari
Vancouver jamoat kutubxonasi ko'p miqdordagi kitoblar va elektron ma'lumotlar bazasiga ega. Kutubxona jamoatga doir ma'lumotlarni, yoshlar va kattalar uchun turli dasturlarni taqdim etadi va uylarga yetkazib beradi. Bundan tashqari, kutubxona axborot-ma'lumotnoma xizmatlaridan, matnli ma'lumotlar bazasidan, kutubxonalararo abonent xizmatlaridan foydalashni ham ta'minlaydi.

## Bir kitob, bir Vancouver
**Bir kitob, bir Vancouver** — Vancouver jamoat kutubxonasi homiylik qilgan shahardagi kitob klubi bo'lgan. Sarlavhalar kutubxona xodimlari tomonidan **Bir kitob, bir Vancouver** tashkiliy qo'mitasi taqdim etgan to'rtta nomdan birini tanlash orqali qo'yilgan. ushbu klub 2010-yilda to'xtatilgan.
*2002: *[[The Jade Peony]]*  – Wayson Choy
*2003: *[[Stanley Park (novel)|Stanley Park]]* – Timothy Taylor
*2004: *[[The Corporation (2003 film)|The Corporation: The Pathological Pursuit of Profit and Power]]* – Joel Bakan
*2005: *[[Obasan]]* – Joy Kogawa
*2006: *[[There is a Season: A Memoir in a Garden]]* – Patrick Lane
*2007: *[[My Year of Meats]]* – Ruth Ozeki
*2008: *[[The Five Books of Moses Lapinsky]]* – Aren X. Tulchinsky
*2009: *[[The Crazy Canucks: Canada's Legendary Ski Team]]* – Janet Love Morrison
*2009: *[[The Farm Team]]* – Linda Bailey
*2010: *[[The Hitchhiker's Guide to the Galaxy (novel)|The Hitchhiker's Guide to the Galaxy]]* – Douglas Adams

## Tarixi
1869-yilning yanvar oyida Hastings Millning menejeri J.A.Raymur New London Mexanika institutini, institut xodimlari uchun majlislar zali va kutubxonani ishga tushirgan. 1869-yil mart oyida uning nomi kontr-admiral George Fowler Hastings sharafiga Hastings adabiyot instituti deb o'zgartirilgan. Hastings adabiyot institutining rasmiy yozuvlari saqlanib qolmagan, ammo a'zolarning bo'lganligi ma'lum. Hastings adabiyot instituti Granville hududi 1886-yil 6-aprelda yangi Vancouver shahri tarkibiga kiritilgunga qadar mavjud bo'lgan.
1886-yil 13-iyunda sodir bo'lgan Buyuk Vancouver yong‘inidan so‘ng, hozirda tugatilgan Hastings adabiyot institutidan 400 ta kitob yangi tashkil etilgan Vancouver o‘quv zaliga sovg‘a qilingan. 1887-yilning dekabr oyida 144-G'arbiy Cordova ko'chasida Thomas Dunn va Company apparat do'koni yuqorisida o'quv zali ochilgan. U Vancouverdagi bepul oʻqish zali va kutubxonasi sifatida ham tanilgan. 1890-yillarning oxiriga kelib, G'arbiy Hastingsdagi YMCA binosida joylashgan bepul o'qish zali va kutubxonasi gavjumlasha boshlagan. Bu davrda amerikalik sanoatchi va filantrop Andrew Carnegie shahar va qishloqlarga kutubxonalar qurish uchun pul bergan.

1901-yilda Vancouver shahri Carnegiega YMCA binosidagi joyni almashtirish va yangi kutubxona uchun pul xayriya qilish haqida murojaat qilgan. 1901-yilda amerikalik po'lat magnati Andrew Carnegie agar Vancouver bepul o'quv zali  bo'lishi va uning faoliyatini qo'llab-quvvatlash uchun har yili 5000 dollar ajratilsa, shahar kutubxonasini qurish uchun 50 000 dollar xayriya qilishga rozi bo'lgan. Sharqiy va g'arbiy Vancouver o'rtasida yangi madaniy muassasani kim olishi va boshqarishi haqida darhol kurash boshlangan. 1902-yil 29-martda Mason ordenining Buyuk Lojasi tomonidan poydevor qo'yilgan va uning ostiga mason hujjatlari, shaharni tashkil etish to'g'risidagi aktning nusxasi, turli amaldorlarning ro'yxatlari va o'sha paytda ishlatilgan pochta markalari va tangalar namunalari joylashtirilgan. Bino loyihasi Romanesk Uyg'onish davri uslubida Vankuver me'mori George Grant tomonidan ishlab chiqilgan. Poydevor uchun granit Hindiston Armidan, 10 dyumli devorlar uchun qumtosh esa Gabriola orolidan kelgan. Ajoyib marmar, spiral zinapoya Victoriyadagi Albion temir zavodi tomonidan qurilgan. Bu 2,279 million dollarga tushgan va 9,888 funt po'lat va temir ishlatilgan. 3 ta kichikroq derazalari bo'lgan, katta, ko'p panelli vitraj N.T. Lyon tomonidan ishlab chiqilgan. Derazalarda John Milton, Willyam Shakespeare, Robert Burns, Ser Walter Scott, Ser Thomas More va Edmund Spenser ning suratlari chizilgan. 1958-yilda kutubxona muzeyga aylantirilganda 3 ta kichik oyna olib tashlangan. Shundan so'ng, ular yo'qolgan, ammo buzilmagan holda topilgan va 1985-yilda binoga qaytarilgan. Ichkarida qattiq yog'och panelli devorlar va shiftlar va eman pollari bor bo'lgan. Xonalar sakkizta kamin bilan isitilgan. Ayollar va bolalar uchun maxsus oʻqish zallari, shaxmat zali, gazeta oʻqish zali, rasmlar galereyasi, maʼruzalar zali, uchinchi qavatda esa Sanʼat, tarixiy va ilmiy uyushmasi (hozirgi vaqtda Vancouver muzeyi deb ataladi) joylashgan. Kutubxona 1903-yil noyabrda ochilgan. Ushbu filial hozirda, asosan, Downtown East Side mahallasi aholisi uchun jamoat markazi sifatida ishlatiladi.

Vancouver jamoat kutubxonasi 1957-yilda 750-Burrard ko'chasida yangi markaziy kutubxona ochilgunga qadar Hastingsni egallashda davom etgan. Carnegiedan 750-Burrarddagi yangi joyga ko'chish 1957-yil oktyabr oyi o'rtalarida boshlangan va yangi kutubxonaning rasmiy ochilishi 1957-yil 1-noyabrda bo'lib o'tgan. Markaziy filial 1995-yil 26-mayda Vancouver markazida ochilgan va qurilishi uchun 106,8 million AQSh dollari sarflangan.

## Statistikasi
Kutubxona binosi (shu jumladan, chakana savdo markazi va avtoturargoh) :

• 9 qavat

• 37,000 kvadrat metr (398,000 kvadrat fut)                  

• 1,3 million kitoblar, davriy nashrlar va boshqa ma'lumotnomalar bino bo'ylab vertikal va gorizontal konveyerlar orqali o'tkaziladi.

• 51 km kabel yotqizilgan, shu jumladan, butun bino bo'ylab 1,200 dan ortiq insonga mo'ljallangan optik tolali magistral o'tiradigan joy.

• 700 dan ortiq mashina va velosipedlar uchun to'xtash joylari.

• Yuqori ikki qavat Britaniya Columbiyasi hukumati tomonidan 2015-yilgacha ijaraga olingan va hozir kutubxonaning bir qismidir. Ularga yig'ilish maydoni, o'quv maydoni, tom bog'i va ko'rgazma maydoni kiradi.

• taxminiy qiymati: CAD $107 million

## Manbalar